מרטין הנגל

מרטין הנגל (בגרמנית: Martin Hengel‏; 14 בדצמבר 1926 – 2 ביולי 2009) היה היסטוריון גרמני של הדת. מחקריו התמקדו בתקופת בית שני, בהשפעה ההלניסטית על היהדות ובראשית הנצרות. הנגל נולד ברויטלינגן, דרומית לשטוטגרט, וגדל באאלן הסמוכה. בהיותו בן 17, ב-1943, גויס לצבא הגרמני ושירת בסוללה אנטי-אווירית בחזית המערבית. השלים את חוק לימודיו ב-1946. בשלהי 1947 החל הנגל את לימודי התאולוגיה בטובינגן, ועבר לאוניברסיטת היידלברג ב-1949. הוא הוסמך לכומר קהילה לותרני ב-1951, אולם אביו התנגד לכך והתעקש שהוא יצטרף לעסק הטקסטיל המשפחתי באאלן לייצור לבני נשים. בד בבד עם עבודתו בעסק המשפחתי למד בשעות הפנאי. הוא נותר מנהל בחברה שלו עד למותו. באוגוסט 1957 הוא נשא לאישה את מריאן קיסטלר. במשך זמן קצר הרצה גם בקולג' התאולוגי, ושירת כאסיסטנט לפרופסור אוטו מישל באוניברסיטת טובינגן, אולם תקופה זו באה לסיומה ב-1957, כשהוא נשלח לנהל מפעל בלסטר למשך מספר שנים. הוא המשיך לעבוד על תזת הדוקטורט שלו בזמנו הפנוי. הנגל סיים את לימודיו ב-1959 וקיבל דוקטורט. הוא השלים ההבליטציון (Habilitation), שהיא תנאי לקבלת משרת הוראה באקדמיה, והחל ללמד באוניברסיטת טובינגן ב-1967. עבודתו עסקה ביהדות ובהלניזם. הוא שימש כפרופסור באוניברסיטת ארלאנגן (Erlangen) החל מ-1968 וב-1972 שב לאוניברסיטת טובינגן על מנת לרשת את פרופסור מישל. ב-1992 הוא פרש לגמלאות כפרופסור אמריטוס לברית החדשה וראשית היהדות באוניברסיטת טובינגן. הנגל התמחה בראשיתה של היהדות הרבנית ובכלל זה בראשית הנצרות ומקורותיה. תרם רבות לחקר צומת הדרכים שבה נפגשו ההלניזם, היהדות, הפגניזם והנצרות בתקופת הבית השני ולאחריה. הנגל ניסח מחדש את הגישה הנקוטה במחקר התקופה בעבודות כמו Judentum und Hellenismus, ואחרות והשפיע רבות על חוקרים בולטים שהולכים בעקבותיו. המכון שלו לדתות היהדות המוקדמת וההלניזם מושך מלומדים מכל רחבי תבל, בכללם ישראל, וקרן פיליפ מלנכטון, אותה ייסד, מביאה חוקרים צעירים קרוב לעולם היווני והרומי העתיק. הוא זכה לתאר דוקטור לשם כבוד מאוניברסיטאות אופסלה, סנט אנדרוז, קיימברידג', דרהאם, שטראסבורג ודבלין. הוא היה חבר חוץ של האקדמיה הבריטית והאקדמיה המלכותית ההולנדית לאמנויות ומדעים. Judentum und Hellenismus : Studien zu ihrer Begegnung unter Berücksichtigung Palästinas bis zur Mitte des 2 Jh.s v.Chr.. Tübingen: J.C.B. Mohr, 1973 Judaism and Hellenism : Studies in Their Encounter in Palestine During the Early Hellenistic Period. 1st English ed. 2 vols. London: SCM Press, 1974. Crucifixion in the Ancient World and the Folly of the Message of the Cross. Philadelphia, Pa.: Fortress Press, 1977. Acts and the History of Earliest Christianity. London, SCM Press, 1979. Jews, Greeks, and Barbarians : Aspects of the Hellenization of Judaism in the Pre-Christian Period 1st American ed. Philadelphia, Pa.: Fortress Press, 1980. The Charismatic Leader and His Followers. 1st English ed. New York, NY: The Crossroad Publishing Company, 1981. Between Jesus and Paul: Studies in the Earliest History of Christianity. London: SCM Press, 1983. The Zealots : Investigations into the Jewish Freedom Movement in the Period from Herod I until 70 A.D. Edinburgh: T. & T. Clark, 1989. The Four Gospels and the One Gospel of Jesus Christ : An Investigation of the Collection and Origin of the Canonical Gospels. 1st North American ed. Harrisburg, Pa.: Trinity Press International, 2000. מדיה וקבצים בנושא מרטין הנגל בוויקישיתוף מרטין הנגל, ברשת החברתית Goodreads עבודותיו של מרטין הנגל דברים לזכרו: מרטין הנגל: היסטוריון של הדת, טיים, 21 ביולי 2009 Professor Martin Hengel (Obituary), The Telegraph, 12 July 2009 ריאיון עם פרופסור מרטין הנגל, המרכז לחקר הנצרות מרטין הנגל, דף שער בספרייה הלאומית Ancient Jewish man’s remains give clues on crucifixion, dailytimes.com, April 06, 2004 Theologe Martin Hengel gestorben, dorstenerzeitung, 2. Juli 2009 ראו ביקורת מאת מנחם שטרן, בתוך: מחקרים בתולדות ישראל בימי הבית השני (עורכים: ישעיהו גפני, משה דוד הר, משה עמית), ירושלים: יד יצחק בן-צבי, תשנ"א-1991, עמ' 578–586. ראו ביקורת (באנגלית) מאת מנחם שטרן, בתוך: מחקרים בתולדות ישראל בימי הבית השני, עמ' 599–600.